A BIZOTTSÁG HATÁROZATA
(2005. június 2.)
egyes lettországi tej-, hal- és húságazati létesítményekre vonatkozóan a 2003-as csatlakozási okmány VIII. melléklete A. függelékének módosításáról
(az értesítés a C(2005) 1609. számú dokumentummal történt)
(EGT vonatkozású szöveg)
(2005/420/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára (1) és különösen annak VIII. melléklete 4. fejezete B. szakasza I. alszakasza (1) bekezdésének d) pontjára,
mivel:
(1)
A 2003-as csatlakozási okmány VIII. melléklete A. függelékében (2) felsorolt egyes létesítményekre vonatkozóan Lettország átmeneti időszakokat kapott. Ezt a függeléket a 2004/460/EK (3) és a 2004/472/EK (4) bizottsági határozat módosította.
(2)
Lettország nyilatkozatot nyújtott be, amely szerint a tej-, hal- és húságazati létesítmények befejezték a fejlesztési folyamatot, és jelenleg teljes mértékben megfelelnek a közösségi jogszabályoknak. Továbbá egyes létesítmények megszüntették tevékenységüket.
(3)
Ennek megfelelően helyénvaló a csatlakozási okmány VIII. melléklete A. függelékét módosítani. Az egyértelműség érdekében azonban a függelék helyébe új függeléknek kell lépnie.
(4)
Az Élelmiszerlánc és Állat-egészségügyi Állandó Bizottság tájékoztatást kapott az e határozatban előírt intézkedésekről,
ELFOGADTA EZT A HATÁROZATOT:
1. cikk
A 2003-as csatlakozási okmány VIII. mellékletének függeléke helyébe e határozat mellékletének szövege lép.
2. cikk
E határozatnak a tagállamok a címzettjei.
Kelt Brüsszelben, 2005. június 2-án.